ai4bharat/Pralekha huggingface dataset:
रक्षा मंत्रालय
भारतीय नौसेना ने भारत, सिंगापुर और थाईलैंड त्रिपक्षीय समुद्री अभ्यास 'सिटमेक्स' में भाग लिया
भारतीय नौसेना पोत  कर्मुक, जो एक स्वदेश निर्मित मिसाइल कार्वेट है, अंडमान सागर में दिनांक 15 से 16 नवंबर 2021 तक भारत, सिंगापुर और थाईलैंड त्रिपक्षीय समुद्री अभ्यास सिटमेक्स - 21 के तीसरे संस्करण में भाग ले रहा है। रिपब्लिक ऑफ सिंगापुर नेवी  का प्रतिनिधित्व आरएसएस टीनाशियस, जो एक फॉर्मिडेबल क्लास फ्रिगेट और रॉयल थाई नेवी  हिज मैजेस्टी थाईलैंड शिप  थायनचोन द्वारा किया जा रहा है, जो एक खामरोसिन क्लास एंटी-सबमरीन पैट्रोल क्राफ्ट है।
भारतीय नौसेना, आरएसएन और आरटीएन के बीच आपसी अंतर-संचालन को बढ़ाने और सर्वोत्तम प्रथाओं को आत्मसात करने के उद्देश्य से 2019 से सिटमेक्स प्रतिवर्ष आयोजित किया जा रहा है। सिटमेक्स के पहले संस्करण की मेजबानी सितंबर 2019 में पोर्ट ब्लेयर में भारतीय नौसेना द्वारा की गई थी। आरएसएस ने नवंबर 2020 में अभ्यास के दूसरे संस्करण की मेजबानी की। अभ्यास के 2021 संस्करण की मेजबानी आरटीएन द्वारा अंडमान सागर में की जा रही है।
यह अभ्यास कोविड-19 प्रतिबंधों के मद्देनजर 'नॉन कॉन्टैक्ट, केवल समुद्र में' अभ्यास के रूप में आयोजित किया जा रहा है और तीन मित्र नौसेनाओं के बीच समुद्री क्षेत्र में बढ़ते तालमेल, समन्वय और सहयोग पर प्रकाश डाला गया है। दो दिनों के समुद्री अभ्यास के दौरान तीन नौसेनाएं अनेक प्रकार के युद्धाभ्यास और सरफेस वारफेयर समेत विभिन्न सामरिक अभ्यासों में शामिल होंगी।
सिटमेक्स-21 मित्रता के लंबे समय से चले आ रहे रिश्ते को मजबूत करेगा और क्षेत्र में समग्र समुद्री सुरक्षा को बढ़ाने की दिशा में भाग लेने वाली नौसेनाओं के बीच सहयोग को और बढ़ाएगा।
एमजी/एएम/एबी/वाईबी
(Visitor Counter : 681
संस्कृति मंत्रालय
केन्द्रीय पर्यटन और संस्कृति मंत्री श्री जी. किशन रेड्डी ने बुद्ध पूर्णिमा के अवसर पर कन्हेरी गुफाओं में विभिन्न सुविधाओं का उद्घाटन किया
"हमारी समृद्ध सांस्कृतिक विरासत को संरक्षित रखना और उन्हें विकसित करना प्रत्येक नागरिक की नैतिक जिम्मेदारी": संस्कृति मंत्री
केन्द्रीय पर्यटन, संस्कृति और उत्तर पूर्व क्षेत्र विकास मंत्री  श्री जी. किशन रेड्डी ने आज बोरीवली के नजदीक संजय गांधी राष्ट्रीय उद्यान में स्थित कन्हेरी गुफाओं में पर्यटकों के लिए विभिन्न सुविधाओं का उद्घाटन किया।
संस्कृति मंत्री ने कहा, "कन्हेरी गुफाएं हमारी प्राचीन विरासत का हिस्सा हैं क्योंकि वे हमारे उद्भव और अतीत का प्रमाण प्रदान करती हैं। बुद्ध पूर्णिमा के अवसर पर किए गए कार्यों का उद्घाटन करना सौभाग्य की बात है। बुद्ध का संदेश संघर्ष और जलवायु परिवर्तन जैसी चुनौतियों का समाधान करने के लिए आज भी महत्वपूर्ण है।”
श्री रेड्डी ने कहा कि हमारी समृद्ध ऐतिहासिक विरासत के संरक्षण में रुचि दिखाना और उसकी जिम्मेदारी लेना प्रत्येक नागरिक की नैतिक जिम्मेदारी है।
संस्कृति मंत्री ने कहा कि हमारी विरासत की रक्षा, संरक्षण और प्रचार-प्रसार में सार्वजनिक-निजी भागीदारी, कॉरपोरेट और सिविल सोसाइटी संगठन महत्वपूर्ण भूमिका निभाते हैं ताकि आने वाली पीढ़ियां इन खजानों तक पहुंच सकें।
इंडियन ऑयल फाउंडेशन भारतीय पुरातत्व सर्वेक्षण के साथ हस्ताक्षरित समझौता ज्ञापन के हिस्से के रूप में कन्हेरी में उन्नत पर्यटक बुनियादी सुविधाएं प्रदान करने के कार्य में शामिल है।
वर्तमान इमारत में आगन्तुक मंडप, रखवाली करने वालों के आवास, बुकिंग ऑफिस को अपग्रेड करने के साथ उनका नवीनीकरण किया गया है। बुकिंग काउंटर से लेकर कस्टोडियन क्वार्टर तक के क्षेत्र को प्राकृतिक दश्यों से सुशोभित किया गया है।
चूंकि गुफाएं जंगल के मुख्य क्षेत्र में आती हैं, बिजली और पानी की आपूर्ति नहीं हो पाती है, इसके बावजूद सौर ऊर्जा स्रोतों के माध्यम से बिजली की व्यवस्था की गई है।
आगंतुकों की रुचि बनाए रखने के लिए सरल और सुविधाजनक विवेचना केन्द्र की स्थापना की गई है जिसमें ग्यारह व्याख्यात्मक पैनलों की मदद से प्रमुख गुफाओं की उत्कृष्ट विशेषताओं और अद्वितीयता को उजागर किया गया है। कन्हेरी का ट्रेल मैप यानी रास्ता दिखाने वाला नक्शा एक और महत्वपूर्ण विशेषता है जो आगंतुकों का समय बचाने में मदद करता है। भारतीय पुरातत्व सर्वेक्षण पूरे मठ परिसर के 3डी वर्चुअल टूर पर भी काम कर रहा है।
कन्हेरी गुफाएं मुंबई के पश्चिमी बाहरी इलाके में संजय गांधी राष्ट्रीय उद्यान के जंगलों में बड़े पैमाने पर बेसाल्ट आउटक्रॉप में गुफाओं का समूह और कटी हुई चट्टानों से बने स्मारकों का एक समूह है।
इनमें बौद्ध मूर्तियां और राहत नक्काशी, पेंटिंग और शिलालेख हैं, जो पहली शताब्दी सीई से 10वीं शताब्दी सीई तक की हैं। पानी के अनेक जलाशयों के साथ खुदाई की सतह और क्षेत्र, शिलालेख, एक सबसे पुराना बांध, एक स्तूप दफन गैलरी और उत्कृष्ट वर्षा जल संचयन प्रणाली इसकी एक आश्रम और तीर्थ केन्द्र के रूप में लोकप्रियता का संकेत देती है।
कन्हेरी सातवाहन, त्रिकुटक, वाकाटक और सिलहारा के संरक्षण में और क्षेत्र के धनी व्यापारियों द्वारा किए गए दान के माध्यम से फला-फूला।
प्रधानमंत्री कार्यालय
प्रधानमंत्री ने भारत छोड़ो आंदोलन में भाग लेने वाले स्वतंत्रता सेनानियों को श्रद्धांजलि दी
प्रधानमंत्री श्री नरेन्द्र मोदी ने भारत छोड़ो आंदोलन में भाग लेने वाले स्वतंत्रता सेनानियों को श्रद्धांजलि अर्पित की है। श्री मोदी ने कहा कि गांधी जी के नेतृत्व में भारत छोड़ो आंदोलन ने भारत को औपनिवेशिक शासन से मुक्त कराने में प्रमुख भूमिका निभाई। इस अवसर पर श्री मोदी ने एक वीडियो संदेश के माध्यम से अपने विचार भी साझा किये।
प्रधानमंत्री ने एक ट्वीट में कहा;
“भारत छोड़ो आंदोलन में भाग लेने वाले महान लोगों को श्रद्धांजलि। गांधी जी के नेतृत्व में इस आंदोलन ने भारत को औपनिवेशिक शासन से मुक्त कराने में प्रमुख भूमिका निभाई। आज भारत एक स्वर से कह रहा है:
भ्रष्टाचार भारत छोड़ो।
वंशवाद, भारत छोड़ो।
तुष्टिकरण भारत छोड़ो।
स्वास्थ्य एवं परिवार कल्याण मंत्रालय
भारत एक दिन में सबसे अधिक रोगियों के ठीक होने के शिखर पर पहुंचा
पिछले 24 घंटों में 68,584 रोगी ठीक हुए
26 राज्यों और केन्द्रशासित प्रदेशों में रिकवरी रेट 70 प्रतिशत से अधिक
पिछले 24 घंटों में 11.7 लाख से अधिक एकल परीक्षणों को अर्जित करके भारत ने सफलता के एक अन्य शिखर को छू लिया।
भारत में एक दिन में कोविड-19 के 68,584 रोगी ठीक हुए और उन्हें अस्पतालों से छुट्टी दे दी गई। यह संख्या सर्वाधिक है। इससे ठीक हुए रोगियों की कुल संख्या लगभग 30 लाख  हो गई है।
कोविड-19 रोगियों में भारत की रिकवरी दर 77 प्रतिशत  से अधिक हो गई है। ठीक हुए मरीजों की संख्या सक्रिय मामलों  की तुलना में 21.5 लाख अधिक हो गई।
इस प्रकार ठीक हुए रोगियों की संख्या बढ़कर सक्रिय मामलों की तुलना में 3.6 गुना से अधिक हो गई है। इससे यह सुनिश्चित हुआ है कि देश में सक्रिय मामलों की संख्या घटी है और वर्तमान में कुल सक्रिय मामले कुल पॉजिटिव मामलों की संख्या के केवल 21.16 प्रतिशत ही हैं।
अस्पतालों में उन्नत और प्रभावी नैदानिक उपचार पर ध्यान देने, होम आइसोलेशन के पर्येवेक्षण, गैर-इन्वेसिव ऑक्सीजन सहायता, मरीजों को त्वरित एवं समय पर उपचार के लिए लाने हेतु एम्बुलेंस सेवाओं में सुधार, एम्स नई दिल्ली के टेली परामर्श सत्रों के माध्यम से सक्रिय तकनीकी मार्गदर्शन द्वारा कोविड-19 रोगियों का इलाज करने वाले डॉक्टरों के नैदानिक प्रबंधन कौशल का उन्नयन, स्ट्रिरायड्स ऐंटीकोगुलेंट्स आदि के उपयोग पर ध्यान देने से सहज, कुशल रोगी प्रबंधन में मदद मिली है। इन उपायों से भारत की मामला मृत्युदर  वैश्विक औसत 3.3 प्रतिशत से कम बनी हुई है। प्रति दिन इसमें गिरावट आ रही है और यह आज 1.75 प्रतिशत पर स्थित है।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: +91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
रक्षा मंत्रालय
रक्षा मंत्री श्री राजनाथ सिंह ने एयरो इंडिया-21 की वेबसाइट लॉन्च की; एशिया के सबसे बड़े एयरोशो के लिए स्पेस बुकिंग खुली
एयरो इंडिया-21 का 13वां संस्करण 3 से 7 फरवरी, 2021 तक बेंगलुरु, कर्नाटक के वायु सेना स्टेशन, येलहंका में आयोजित किया जाएगा। रक्षा मंत्री श्री राजनाथ सिंह आज नई दिल्ली में एयरो इंडिया 2021 की वेबसाइट https://aerozia.gov.in लॉन्च की। इस वेबसाइट पर स्पेस बुकिंग की जा सकती है।
एयरो इंडिया 2021 वेबसाइट एशिया के सबसे बड़े एयरोशो के लिए एक संपर्क रहित ऑनलाइन इंटरफेस होगी और प्रदर्शनकारियों और आगंतुकों दोनों के लिए ही इस आयोजन से संबंधित सभी ऑनलाइन सेवाओं की यह मेजबानी करेगी। इसके अलावा, रक्षा मंत्रालय की हाल की नीतियों तथा पहलों के संबंध में सूचनात्मक विषय वस्तु के साथ-साथ स्वदेशी वायुयानों और हेलिकॉप्टरों के उत्पादन प्रोफाइल के बारे में भी जानकारी उपलब्ध होगी। रक्षा मंत्री ने इस आयोजन की सफलता के बारे में अपनी शुभकामनाएं दीं हैं।
प्रदर्शक अपनी जरूरत के अनुसार पहले आओ-पहले पाओ के आधार पर ऑनलाइन पंजीकरण और बुकिंग कर सकेंगे और एयरो इंडिया की वेबसाइट पर ऑनलाइन सभी भुगतान कर सकेंगे। प्रदर्शक 31 अक्टूबर, 2020 से पहले वेबसाइट पर स्थान बुक करके प्रारंभिक छूट का लाभ उठा सकते हैं।
व्यवसाय और अन्य आगंतुक 3 से 7 फरवरी, 2021 तक यह शो देखने के लिए इस वेबसाइट पर ऑनलाइन अपने टिकट खरीद सकेंगे। अपने प्रकाशनों को प्रसारित करने का इच्छुक मीडिया और मीडियाकर्मी भी इस आयोजन की कवरेज के लिए वेबसाइट पर पंजीकरण करा सकेंगे। इस वेबसाइट में एक प्रश्न निवारण और प्रतिक्रिया तंत्र भी शामिल किया गया है जिसमें प्रदर्शक और आगंतुक अपने प्रश्नों और टिप्पणियों को भेजने में सक्षम होंगे। सुरक्षित आयोजन सुनिश्चित करने के लिए स्वास्थ्य प्रोटोकॉल भी लागू किया जाएगा।
यह वेबसाइट अंतर सक्रिय होगी और इसका उद्देश्य इस शो में पहली बार संपर्क रहित अनुभव उपलब्ध कराना है। इस आयोजन को संज्ञान बनाने के लिए प्रतिभागियों में विश्वास स्थापित करने में मदद करेगी और व्याप्त महामारी संबंधी दिशा-निर्देशों और सुरक्षा उपायों साथ अनुकूल काम करेगी।
उल्लेखनीय है कि रूस की अपनी यात्रा के दौरान अपनी द्विपक्षीय चर्चा में रक्षा मंत्री श्री राजनाथ सिंह ने एयरो इंडिया-21 शो का उल्लेख करते हुए रूस और मध्य एशियाई गणतंत्र देशों के रक्षा मंत्रियों और उद्योग प्रतिनिधिमंडलों को इस शो में भागीदारी के लिए आमंत्रित किया है। वेबसाइट के शुभारंभ के अवसर पर सचिव  श्री राजकुमार और रक्षा मंत्रालय के अन्य वरिष्ठ अधिकारी भी उपस्थित थे।
प्रधानमंत्री कार्यालय
प्रधानमंत्री ने भगवान बिरसा मुंडा की जयंती पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने भगवान बिरसा मुंडा को उनकी जयंती पर श्रद्धांजलि अर्पित की। प्रधानमंत्री ने कहा, 'भगवान बिरसा मुंडा जी को उनकी जयंती पर शत-शत नमन। वे गरीबों के सच्चे मसीहा थे, जिन्होंने शोषित और वंचित वर्ग के कल्याण के लिए जीवनपर्यंत संघर्ष किया। स्वतंत्रता आंदोलन में उनका योगदान और सामाजिक सद्भावना के लिए किए गए उनके प्रयास देशवासियों को सदैव प्रेरित करते रहेंगे।'
विज्ञान एवं प्रौद्योगिकी मंत्रालय
लौह अयस्क से निकाली गई सामग्री के 2- डी  नैनोफ्लेक्स संवेदनशील ऑप्टिकल उपकरणों को प्रकाश-प्रेरित क्षति से बचा सकते हैं
लौह अयस्क से निकाले गए हेमेटीन नामक पदार्थ के नैनोफ्लेक्स उच्च लेजर तीव्रता को सहन करने और एक ढाल के रूप में कार्य करने में सक्षम पाए गए हैं। इसलिए इनका उपयोग ऐसे प्रकाशिक सीमितकों  नामक उपकरण बनाने के लिए किया जा सकता है जो संवेदनशील ऑप्टिकल उपकरणों को प्रकाश-प्रेरित क्षति से बचा सकता है।
लेजर स्रोतों से उत्सर्जित विकिरण अत्यधिक केंद्रित और शक्तिशाली होता है और सेंसर, डिटेक्टर और एवं ऑप्टिकल उपकरणों जैसे संवेदनशील उपकरणों के लिए हानिकारक हो सकता है। जब प्रवाह  की तीव्रता बढ़ती है तो प्रकाशिक सीमितक वहां से संचारित होने वाले प्रकाश की मात्रा को नियंत्रित करते हैं और जिससे ऑप्टिकल घटक को होने वाली क्षति से बचाया जा सकता है। ये उपकरण अक्सर लेजर प्रौद्योगिकियों, सैन्य, दूरसंचार, विमान और वैज्ञानिक अनुसंधान में कई तरह से उपयोगी होते हैं।
अलाप्पुझा के सनातन धर्म कॉलेज के भौतिकी विभाग का एमईएसओ ऊर्जा भंडारण और ऑप्टोइलेक्ट्रॉनिक उपकरणों के लिए सामग्री  समूह, रमन रिसर्च इंस्टीट्यूट, बैंगलोर की अत्यधिक तीव्र  और अरैखिक प्रकाशिक प्रयोगशाला  के सहयोग से, एक नवीन द्वि-आयामी , 'हेमेटीन' का उपयोग करके एक नया और अत्यधिक कुशल प्रकाशिक सीमितक  लेकर आया है।
विभाग के इस समूह ने पाया कि हेमेटीन के 2डी  नैनोफ्लेक्स, लौह अयस्क या हेमेटाइट से निकाली गई सामग्री, बहुत उच्च लेजर तीव्रता को सहन करने में सक्षम हैं, और उन्होंने कम तीव्रता वाले प्रकाश के लिए लगभग 87 प्रतिशत मान के उच्च रैखिक संचरण  को बनाए रखते हुए 532 एनएम के हरे लेजर प्रकाश की उत्कृष्ट ऑप्टिकल सीमितता का प्रदर्शन किया।
हेमेटीन के 2डी नैनोफ्लेक्स की परतों को एक्सफोलिएट करने के लिए एक निश्चित अवधि के लिए सुविधापूर्ण एक्सफोलिएशन प्रक्रिया में प्रयुक्त तरल माध्यम में हेमेटाइट पर अल्ट्रासोनिक तरंगों को प्रवहित करके तैयार किए गए 10 एनएम से कम पार्श्व आयामों के नैनोफ्लेक्स भी परिवेशी परिस्थितियों में वर्ष भर के भंडारण के बाद अत्यधिक स्थिर पाए गए और जो भविष्य के अनुप्रयोगों के लिए ऑप्टिकल लिमिटर के रूप में जबरदस्त क्षमता का संकेत देते हैं।
विज्ञान और प्रौद्योगिकी विभाग  कार्यक्रम के विज्ञान एवं प्रौद्योगिकी आधारभूत अवसंरचना  में सुधार के लिए कोष कार्यक्रम  के माध्यम से प्राप्त उपकरण सुविधा का उपयोग करके एसडी कॉलेज में किया गया यह शोध कार्य हाल ही में एसीएस एप्लाइड ऑप्टिकल मैटेरियल्स में प्रकाशित हुआ था।
लेख का लिंक: https://pubs.acs.org/doi/10.1021/acsaom.2c00071
कवर पेज से लिंक करें: https://pubs.acs.org/toc/aaoma6/1/3
कॉपीराइट © 2022 अमेरिकन केमिकल सोसाइटी 
कॉपीराइट © 2022 अमेरिकन केमिकल सोसायटी
प्रधानमंत्री कार्यालय
प्रधानमंत्री ने अमेरिका के स्वास्थ्य क्षेत्र के अग्रणी विशेषज्ञों के समूह के साथ बैठक की
प्रधानमंत्री श्री नरेन्द्र मोदी ने आज अमेरिका के न्यूयॉर्क में अमेरिका के स्वास्थ्य क्षेत्र के अग्रणी विशेषज्ञों के एक समूह के साथ मुलाकात की।
प्रधानमंत्री ने विशेषज्ञों ने गुणवत्तापूर्ण स्वास्थ्य देखभाल के लिए डिजिटल प्रौद्योगिकीयों के उपयोग, समेकित चिकित्सा पर अधिक फोकस तथा स्वास्थ्य देखभाल की बेहतर तैयारी सहित स्वास्थ्य के कार्य क्षेत्र से संबंधित विभिन्न मामलों पर चर्चा की।
परस्पर बातचीत में भाग लेने वाले विशेषज्ञों का विवरण इस प्रकार है :
- टेक्सास के नेशनल स्कूल ऑफ ट्रापिकल मेडिसिन के संस्थापक डीन डॉ. पीटर होटेज
- टेक्सास में स्थित विरो वैक्स के सीईओ डॉ. सुनील ए डेविड
- जनरल कैटेलिस्ट के परामर्शदाता डॉ. स्टीफन क्लास्को
- पेंसिल्वेनिया युनिवर्सिटी के व्हार्टन स्कूल में हेल्थकेयर मैनेजमेंट के प्रोफेसर डॉ. लॉवटन आर बन्र्स
- वेरिली लाइफ साईंसेज के संस्थापक अध्यक्ष डॉ. विवियन एस ली
- नोबेल पुरस्कार विजेता और जौन्स हॉपकिन्स ब्लूमबर्ग स्कूल ऑफ पब्लिक हेल्थ तथा जौन्स हॉपकिन्स स्कूल ऑफ मेडिसिन में चिकित्सक और मोलेक्यूलर बायोलॉजिस्ट एवं डॉ. पीटर एग्रे ।
कृषि एवं किसान कल्याण मंत्रालय
सेंट्रल फार्म मशीनरी ट्रेनिंग एंड टेस्टिंग इंस्टीट्यूट, बुदनी  ने संस्थान में पहली बार इलेक्ट्रिक ट्रैक्टर का परीक्षण किया
संस्थान ने सीएमवीआर जांच प्रयोगशाला के लिए एनएबीएल मान्यता प्रमाणपत्र हासिल किया
सेंट्रल फार्म मशीनरी ट्रेनिंग एंड टेस्टिंग इंस्टीट्यूट, बुदनी  ने संस्थान में पहली बार इलेक्ट्रिक ट्रैक्टर का परीक्षण किया है। संस्थान ने शुरू में गोपनीय परीक्षण के तहत एक इलेक्ट्रिक ट्रैक्टर के लिए आवेदन प्राप्त किया। तदनुसार, संस्थान ने ट्रैक्टर का परीक्षण किया और फरवरी, 2021 में ड्राफ्ट टेस्ट रिपोर्ट जारी की। ड्राफ्ट टेस्ट रिपोर्ट जारी होने के बाद, निर्माता ने परीक्षण की प्रकृति को "गोपनीय से वाणिज्यिक" में बदलने का अनुरोध किया और सक्षम प्राधिकारण ने विनिर्माता के अनुरोध को स्वीकार कर लिया। तदनुसार, टेस्ट रिपोर्ट को वाणिज्यिक परीक्षण रिपोर्ट के रूप में जारी किया गया था। इलेक्ट्रिक ट्रैक्टर अन्य प्रकार के ट्रैक्टरों की तुलना में पर्यावरण के ज्यादा अनुकूल होगा।
संस्थान ने सीएमवीआर जांच प्रयोगशाला के लिए 30 मार्च, 2021 को एनएबीएल मान्यता प्रमाणपत्र हासिल किया।
मान्यता दिया जाना तीसरे पक्ष की तरफ से किया जाना सत्यापन है जो एक अनुरूपता मूल्यांकन निकाय से संबंधित है, जो विशिष्ट अनुरूपता मूल्यांकन कार्यों को करने के लिए अपनी क्षमता का औपचारिक प्रदर्शन बताता है। अनुरूपता मूल्यांकन निकाय  एक निकाय है जिसमें चिकित्सा प्रयोगशाला, अंशांकन प्रयोगशाला, प्रवीणता परीक्षण प्रदाता, प्रमाणित संदर्भ सामग्री निर्माता सहित परीक्षण शामिल हैं।
भारत सरकार की व्यापार और उद्योग नीतियों के उदारीकरण ने घरेलू व्यापार में गुणवत्ता चेतना पैदा की है और निर्यात पर ज्यादा जोर दिया है। परिणाम के रूप में परीक्षण केंद्रों और प्रयोगशालाओं को सक्षमता से अंतर्राष्ट्रीय स्तर पर स्वीकार्य स्तर पर संचालित करना पड़ता है।
प्रयोगशाला मान्यता एक ऐसी प्रक्रिया है जिसके द्वारा एक आधिकारिक निकाय विशिष्ट परीक्षण/माप के लिए तकनीकी योग्यता की औपचारिक मान्यता देता है, जो तीसरे पक्ष के मूल्यांकन और अंतर्राष्ट्रीय मानकों के आधार पर होता है।
इसी तरह, प्रवीणता परीक्षण प्रदाता मान्यता से उन संगठनों के लिए योग्यता की औपचारिक मान्यता मिलती है जो प्रवीणता परीक्षण प्रदान करते हैं। वहीं संदर्भ सामग्री निर्माता मान्यता से तीसरे पक्ष के मूल्यांकन और अंतर्राष्ट्रीय मानकों के आधार पर संदर्भ सामग्री के उत्पादन को पूरा करने के लिए क्षमता की औपचारिक मान्यता मिलती है।
प्रधानमंत्री कार्यालय
प्रधानमंत्री श्री नरेन्द्र मोदी ने प्रधानमंत्री कार्यालय के अधिकारियों और कर्मचारियों से भेंट की
प्रधानमंत्री श्री नरेंद्र मोदी ने आज साउथ ब्लॉक में प्रधानमंत्री कार्यालय के अधिकारियों और कर्मचारियों से भेंट कर उनको अपनी शुभकामनाएं दीं।
प्रधानमंत्री कार्यालय के वरिष्ठ अधिकारियों में प्रधानमंत्री के प्रधान सचिव, श्री नृपेन्द्र मिश्र, राष्ट्रीय सुरक्षा सलाहकार, श्री अजीत डोभाल, अपर प्रधान सचिव श्री पी.के. मिश्र और सचिव श्री भास्कर खुल्बे सहित अन्य वरिष्ठ अधिकारियों ने हाल ही में संपन्न आम चुनावों में शानदार जीत के लिए प्रधानमंत्री की सराहना की।
प्रधानमंत्री ने पिछले पांच वर्षों में संपूर्ण प्रधानमंत्री कार्यालय के प्रयासों और समर्पण की सराहना करते हुए सभी से भारत के लोगों की आशाओं और आकांक्षाओं को पूरा करने में महत्वपूर्ण भूमिका निभाने हेतु और अथक प्रयास करने के लिए स्वयं को पुन: समर्पित करने का आग्रह किया।
उन्होंने कहा कि लोगों को सरकार से बहुत सी आशाएं हैं और ये आशाएं ही टीम पीएमओ को अत्यधिक ऊर्जा के साथ कार्य करने की क्षमता प्रदान करती हैं।
अपनी टीम के प्रत्येक सदस्य के योगदान को स्वीकार करते हुए, प्रधानमंत्री ने कहा कि पिछले पांच वर्ष उनके लिए भी सीखने का एक अनुभव रहे हैं।
उन्होंने प्रधानमंत्री कार्यालय के अधिकारियों के परिवारजनों को भी अपनी शुभकामनाएं दीं।
जनजातीय कार्य मंत्रालय
ट्राइफेड ने यूनिसेफ और डब्ल्यूएचओ के सहयोग से स्वयं सहायता समूहों  के लिए वेबिनार के माध्यम से डिजिटल अभियान शुरू किया ताकि यह सुनिश्चित किया जा सके कि जनजाति- संग्राहक अपने काम को सुरक्षित रूप से कर सकें
इस अभियान के माध्यम से 50 लाख जनजाति- संग्राहकों तक पहुंचने का प्रस्ताव है
 को वर्चुअल प्रशिक्षण के माध्यम से कोविड-19 के बारे में और इसके मुख्य निवारक उपायों पर बुनियादी अनुस्थापन  पर काम शुरू किया ताकि यह सुनिश्चित किया जा सके कि जनजाति- संग्राहक सुरक्षित रूप से काम कर सकें। इसका उद्देश्य सभी 27 राज्यों में फैले 18,000 से अधिक प्रतिभागियों और सभी जनजातीय क्षेत्रों तक पहुंचना है। जनजाति- संग्राहकों को सुरक्षित रूप से कार्य करना सुनिश्चित करने के लिए, ट्राइफेड ने यूनिसेफ और डब्ल्यूएचओ के साथ मिलकर इस काम में शामिल स्वयं सहायता समूहों  के लिए डिजिटल अभियान को बढ़ावा देने हेतु डिजिटल संचार की योजना का विकास किया है, साथ ही इसके माध्यम से सासामाजिक दूरी के महत्व पर भी प्रकाश डाला है।
प्रतिभागियों को संबोधित करते हुए, ट्राइफेड के प्रबंध निदेशक  श्री प्रवीर कृष्णा ने कहा कि कोविड -19 महामारी के दौरान जनजातीय लोगों की सुरक्षा हमारी सर्वोच्च प्राथमिकता है और हमें यह सुनिश्चित करना होगा कि आदिवासी जमा होकर उपज की खरीद के कार्य को सुरक्षित तरीके से कर सकें। इस डिजिटल अभियान का उद्देश्य 50 लाख से अधिक आदिवासियों को सुरक्षा प्रदान करना है। यह कई क्षेत्रों में लघु वन उपज  / गैर-बीम वन उपज  के संग्रह और उपज का समय है। जनजाति- संग्राहकों और उनकी अर्थव्यवस्था को सुरक्षा प्रदान करने और उनकी आजीविका सुनिश्चित करने के लिए कुछ सक्रिय उपायों को शुरू करने की आवश्यकता है।
यूनिसेफ स्वयं सहायता समूह  केंद्रों को डिजिटल मल्टीमीडिया के माध्यम जैसे वेबिनार के जरिए आभासी प्रशिक्षण , सोशल मीडिया अभियान  और वन रेडियो जैसे कार्यक्रमों के जरिए आवश्यक सहायता प्रदान कर रहा है। इसके अलावा, ट्राइफेड ने आर्ट ऑफ लिविंग फाउंडेशन के साथ मिलकर हैशटैग #iStandWithHumanity पहल के जरिए भी पहुंच बना रहा है, जिससे जरिए जनजातीय समुदाय के लोगों को आवश्यक भोजन और राशन उपलब्ध कराया जा सके।
27 राज्यों और 1 केंद्र शासित प्रदेश में कुल 1205 वन धन विकास केंद्र  स्वीकृत किए गए हैं, जिनमें 18,075 वन धन स्वयं सहायता समूह  शामिल हैं।इस योजना से करीब 3.6 लाख जनजातीय  लोग लाभान्वित होंगे। इसे शुरू करते हुए, इनमें से 15,000 को डिजिटल प्रशिक्षण कार्यक्रम के माध्यम से वन धन सामाजिक दूरी जागरूकता सह आजीविका केंद्र के रूप में बढ़ावा दिया जाएगा।ये स्वयं सहायता समूह  एसएचजी इस समुदाय के बीच सामाजिक दूरी और पालन किए जाने वाले उपायों के बारे में जानकारी देकर जागरूकता भी पैदा करेंगे।कोविड-19 के दौरान एनटीएफपी से संबंधित ‘क्या करें और क्या न करें’ की एडवाइजरी को भी ध्यान में रखा जाना चाहिए, साथ ही व्यक्तिगत स्वच्छता बनाए रखने के लिए लोगों को जागरूक करना, लेन-देन की प्रक्रिया में कैशलेस को अपनाना जैसे मुख्य उपाय एक-दूसरे के बीच साझा किया जाएंगे।
वित्त मंत्रालय
विश्व सीमा शुल्क संगठन  के एशिया प्रशांत क्षेत्र के सीमा शुल्क प्रशासन  के क्षेत्रीय प्रमुखों के 20वें सम्मेलन का कोच्चि में समापन
तीन दिवसीय सम्मेलन में इस क्षेत्र में सीमा पार व्यापार को बढ़ावा देने, सुविधा प्रदान करने और सुरक्षा प्रदान करने के लिए डब्ल्यूसीओ के कार्यक्रमों और पहलों को आगे बढ़ाने में हुई प्रगति तथा अन्य बातों के साथ इन लक्ष्यों को प्राप्त करने के लिए सदस्य प्रशासनों द्वारा अपेक्षित क्षमता निर्माण और तकनीकी सहायता की स्थिति का जायजा लिया गया
केंद्रीय अप्रत्यक्ष कर और सीमा शुल्क बोर्ड  ने 8 से 10 मई, 2019 तक कोच्चि में विश्व सीमा शुल्क संगठन  के एशिया प्रशांत क्षेत्र के सीमा शुल्क प्रशासन के क्षेत्रीय प्रमुखों का सम्मेलन आयोजित किया। भारत ने इस सम्मेलन के आयोजन की मेजबानी डब्ल्यूसीओ के एशिया प्रशांत क्षेत्र के उपाध्यक्ष की हैसियत से की। भारत ने यह पदभार 1 जुलाई, 2018 को दो साल की अवधि के लिए संभाला है।
इस सम्मेलन में इस क्षेत्र में सीमा पार व्यापार को बढ़ावा देने, सुविधा प्रदान करने और सुरक्षा प्रदान करने के लिए डब्ल्यूसीओ के कार्यक्रमों और पहलों को आगे बढ़ाने में हुई प्रगति तथा अन्य बातों के साथ इन लक्ष्यों को प्राप्त करने के लिए सदस्य प्रशासनों द्वारा अपेक्षित क्षमता निर्माण और तकनीकी सहायता की स्थिति का जायजा लिया गया
इस तीन दिवसीय सम्मेलन की अध्यक्षता सीबीआईसी के अध्यक्ष श्री प्रणव कुमार दास ने की। सम्मेलन में एशिया प्रशांत क्षेत्र के 20 से अधिक देशों के सीमा शुल्क शिष्टमंडलों तथा क्षमता निर्माण के क्षेत्रीय कार्यालय  और क्षेत्रीय खुफिया लाइजिनिंग कार्यालय  के वरिष्ठ अधिकारियों ने भाग लिया। डब्ल्यूसीओ के महासचिव श्री कुनिओ मिकुरिया और कोच्चि में प्रधान मुख्य आयुक्त, सीमा शुल्क श्री पी. एन. राव भी इस बैठक में शामिल हुए।
इस सम्मेलन में एशिया प्रशांत क्षेत्र की रणनीतिक प्राथमिकताओं पर विचार-विमर्श के अलावा उपाध्यक्ष आरओसीबी और आरआईएलओ के कार्यक्रमों, सुरक्षा से संबंधित मुद्दों, व्यापार सुविधा, ई-कॉमर्स, कार्य प्रदर्शन की माप, विश्वसनीय व्यापारी कार्यक्रम और व्यापार सुविधा तथा सीमा शुल्क प्रशासनों के क्षेत्र में उभरती हुई प्रौद्योगिकी और तार्किक चुनौतियों के बारे में विचार-विमर्श किया गया।
सीमा शुल्क और व्यापार के बीच सहयोगात्मक दृष्टिकोण के महत्व को मान्यता देते हुए, सीमा शुल्क के क्षेत्रीय प्रमुखों के सम्मेलन के अग्रदूत के रूप में 7 मई, 2019 को व्यापार दिवस का भी आयोजन किया गया। दिन भर के विचार-विमर्शों में, उद्योग और व्यापार के प्रतिनिधियों और थिंक-टैंकों ने अपने-अपने दृष्टिकोण और अनुभव को साझा किया। जिनसे व्यापार सुविधा को बढ़ावा देने, वैश्विक व्यापार को सुरक्षित करने और नैतिक नेतृत्व को बढ़ावा देने के लिए नीतियों और उपायों को अपनाने के लिए इस क्षेत्र के सीमा शुल्क प्रशासनों की सोच को आकार मिलने की उम्मीद है।
वित्त मंत्रालय
सॉवरेन गोल्ड बॉन्ड योजना 2022-23  - निर्गम मूल्य
भारत सरकार की दिनांक 15 जून, 2022 की अधिसूचना संख्या 4-बी  /2022 के अनुसार, सॉवरेन गोल्ड बॉन्ड 2022-23  22- 26 अगस्त, 2022 की अवधि के दौरान सब्सक्रिप्शन  के लिए खोले जाएंगे। निपटान तारीख 30 अगस्त, 2022 होगी। सब्सक्रिप्शन अवधि के दौरान बॉन्ड का निर्गम मूल्य 5,197  प्रति ग्राम होगा, जैसा कि आरबीआई की ओर से 19 जून, 2022 की प्रेस विज्ञप्ति में भी प्रकाशित किया गया है।
भारत सरकार ने भारतीय रिजर्व बैंक के परामर्श से उन निवेशकों को निर्गम मूल्य से 50 रुपये  प्रति ग्राम की छूट देने का निर्णय लिया है, जो ऑनलाइन आवेदन करते हैं और भुगतान डिजिटल मोड के माध्यम से करते हैं। ऐसे निवेशकों के लिए गोल्ड बॉन्ड का निर्गम मूल्य 5,147 रुपये  प्रति ग्राम सोना होगा।
स्वास्थ्य एवं परिवार कल्याण मंत्रालय
कोविड-19 टीकाकरण - 64वां दिन
अब तक 4.36 करोड़ से ज्यादा कोविड-19 टीके की खुराक दी गई
आज शाम 7 बजे तक 16.12 लाख वैक्सीन की खुराक दी गई
देशभर में कोविड-19 टीके की खुराक लगवाने वालों की संख्या आज 4.36 करोड़ को पार कर गई।
प्रारंभिक रिपोर्ट के मुताबिक आज शाम 7 बजे तक 4,36,75,564 से ज्यादा कोविड-19 टीके की खुराक दी गई है।
अब तक 77,63,276 स्वास्थ्यकर्मियों  को टीके की पहली खुराक दी जा चुकी है, जबकि 48,51,260 स्वास्थ्यकर्मी दूसरी खुराक ले चुके हैं। वहीं 80,49,848 फ्रंटलाइन वर्कर्स पहली और 25,41,265 फ्रंटलाइन वर्कर्स ने दूसरी खुराक ली है। 1,69,58,841 लाभार्थियों की उम्र 60 साल से अधिक हैं, जबकि 35,11,074 लाभार्थी वे हैं जिनकी उम्र 45 साल से अधिक है और वे किसी न किसी गंभीर बीमारी से पीड़ित हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
77,63,276
|
|
48,51,260
|
|
80,49,848
|
|
25,41,265
|
|
35,11,074
|
|
1,69,58,841
प्रारंभिक रिपोर्ट के मुताबिक देशभर में कोविड-19 टीकाकरण के 64वें दिन आज शाम 7 बजे तक कुल 16,12,172 वैक्सीन की खुराक दी गई। इनमें से 14,41,009 लाभार्थियों को टीके की पहली खुराक दी गई और 1,71,163 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
20 मार्च 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
पहली खुराक
|
|
दूसरी खुराक
|
|
56,437
|
|
46,975
|
|
92,242
|
|
1,24,188
|
|
2,87,462
|
|
10,04,868
|
|
14,41,009
|
|
1,71,163